CELEX: 52017PC0421
Language: da
Date: 2017-08-09
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2014/797/EU om tilladelse til Republikken Estland til at anvende en foranstaltning, der fraviger artikel 26, stk. 1, litra a), og artikel 168 og 168a i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 9.8.2017
            COM(2017) 421 final
            2017/0188(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2014/797/EU om tilladelse til Republikken Estland til at anvende en foranstaltning, der fraviger artikel 26, stk. 1, litra a), og artikel 168 og 168a i direktiv 2006/112/EF om det fælles merværdiafgiftssystem 
            
               
         
         
            
               BEGRUNDELSE
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem ("momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 18. april 2017 anmodede Estland om tilladelse til at forlænge fravigelsen fra momsdirektivets artikel 168 for fortsat at begrænse fradragsretten for indgående moms på udgifter i forbindelse med personbiler. I overensstemmelse med momsdirektivets artikel 395, stk. 2, underrettede Kommissionen ved brev af 14. juni 2017 de øvrige medlemsstater om Estlands anmodning. Ved brev af 15. juni 2017 underrettede Kommissionen Estland om, at den var i besiddelse af alle de oplysninger, som den fandt nødvendige for at kunne vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ifølge artikel 168 og 168a i momsdirektivet kan en afgiftspligtig person fradrage den moms, der skal betales af erhvervelser, der er foretaget i forbindelse med vedkommendes afgiftspligtige transaktioner. Ifølge artikel 26, stk. 1, litra a), i samme direktiv sidestilles anvendelse af en vare, der indgår i en virksomheds aktiver, til privat brug med levering af ydelser mod vederlag, hvis momsen på varerne har kunnet fradrages. Denne ordning giver mulighed for at inddrive oprindeligt fradraget moms i forbindelse med privat brug. 
            
            
               Ordningen er vanskelig at anvende, når det drejer sig om personbiler, navnlig fordi det er vanskeligt at fastsætte grænsen mellem privat og erhvervsmæssig brug. Hvis der føres regnskaber, indebærer de en ekstra byrde for både virksomheden og forvaltningen, når de skal føres og kontrolleres. 
            
            
               I henhold til Rådets gennemførelsesafgørelse 2014/797/EU
                  1
                har Estland i øjeblikket tilladelse til at begrænse fradragsretten ved erhvervelse, leasing, erhvervelse inden for Fællesskabet og indførsel af visse personbiler samt udgifter i forbindelse hermed til 50 %. Denne afgørelse udløber den 31. december 2017.
            
            
               Estland har anmodet om forlængelse af tilladelsen til at begrænse det oprindelige fradrag til en fast procentsats og til gengæld fritage den erhvervsdrivende for at svare moms af privat brug. Estland oplyste Kommissionen om, at begrundelsen for at forlænge foranstaltningen hovedsagelig er den samme som beskrevet i den foregående anmodning. Ansøgningen om fravigelse er en fortsættelse af bestemmelserne i førnævnte rådsafgørelse. I henhold til artikel 6 i Rådets gennemførelsesafgørelse 2014/797/EU har Estland også fremlagt en rapport, hvori det meddeles, at virksomheder fra det tidspunkt, hvor fravigelsen blev gennemført, har opgivet, at ca. 66 % af de biler, som de ejer, delvis anvendes til erhvervsrelaterede formål, hvilket bekræfter, at fravigelsen er berettiget. 
            
            
               Foranstaltningen vil finde anvendelse på alle personbiler, der har højst otte siddepladser foruden førerens og en totalvægt på højst 3 500 kg, og som ikke udelukkende anvendes til erhvervsmæssige formål. Personbiler, der anvendes til særlige formål, vil dog være udelukket fra begrænsningen på fradragsretten og vil blive behandlet efter de normale regler: biler, der er erhvervet med henblik på videresalg, leje eller leasing, biler til passagertransport (f.eks. taxaer) og biler, der benyttes til køretimer. 
            
            
               Begrænsningen af fradragsretten bør finde anvendelse på moms betalt ved erhvervelse, leasing, erhvervelse inden for Fællesskabet og indførsel af nærmere specificerede personbiler samt udgifter i forbindelse hermed. 
            
            
               Ifølge Estland bør fradragsretten begrænses til 50 %. Den anslåede procentdel af firmabiler, der anvendes til private formål i Estland, er ca. 60 %. Da dette tal dog er baseret på indirekte beviser og antagelser og dermed kan være overvurderet, er en begrænsning af fradragsretten for indgående moms til 50 % den mest hensigtsmæssige. 
            
            
               Fravigelsen bør ikke gælde længere end til den 31. december 2020, således at det kan vurderes, om begrænsningen på 50 % fortsat er en korrekt afspejling af den generelle fordeling mellem erhvervsmæssig og privat brug. En eventuel anmodning om forlængelse skal ledsages af en rapport, der omfatter en redegørelse for den anvendte procentsats, og skal indgives til Kommissionen senest den 31. marts 2020. 
            
            
               •Sammenhæng med de gældende regler på samme område
            
            
               Lignende fravigelser i forbindelse med fradragsretten er blevet indrømmet andre medlemsstater. 
            
            
               I henhold til momsdirektivets artikel 176 fastsætter Rådet de udgifter, der ikke giver ret til fradrag af momsen. Indtil det sker, kan medlemsstaterne opretholde alle de undtagelser, som var gældende i henhold til deres nationale lovgivning pr. 1. januar 1979. Der findes derfor en række "stand still"-bestemmelser, som begrænser fradragsretten for så vidt angår personbiler. 
            
            
               
                  Uanset tidligere initiativer med henblik på at indføre regler om, hvilke kategorier af udgifter der kan underlægges begrænsninger i fradragsretten
                     2
                  , er en sådan fravigelse passende, mens man afventer en harmonisering af disse regler på EU-niveau. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               Momsdirektivets artikel 395. 
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, hører forslaget under Den Europæiske Unions enekompetence. Nærhedsprincippet finder derfor ikke anvendelse.
               
            
            
               •Proportionalitetsprincippet
            
            
               Afgørelsen vedrører en tilladelse, der indrømmes en medlemsstat på dennes egen anmodning, og udgør ikke en forpligtelse.
            
            
               
                  På grund af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forhindre visse former for momsunddragelse eller momsundgåelse. I betragtning af virksomhedernes mulighed for at opgive et lavere momsbeløb end det faktisk skyldige og skattemyndighedernes administrative byrde i forbindelse med kontrol af kørselsoplysninger vil begrænsningen på 50 % navnlig forenkle momsopkrævningen i en bestemt sektor.
               
            
            
               •Valg af retsakt
            
            
               
                  Foreslået retsakt: Rådets gennemførelsesafgørelse.
               
               
                  I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er den bedst egnede retsakt, da den kan rettes til individuelle medlemsstater.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER 
            
            
               •Høringer af interesserede parter
            
            
               
                  Forslaget er baseret på en anmodning fra Estland og vedrører kun denne medlemsstat. 
               
            
            
               •Indhentning og brug af ekspertbistand
            
            
               
                  Der har ikke været behov for ekstern ekspertbistand. 
               
            
            
               •Konsekvensanalyse
            
            
               
                  Forslaget tager sigte på at bekæmpe momssvig og at forenkle proceduren for beskatning og har derfor en potentiel positiv virkning for både virksomheder og forvaltninger. Estland mener, at den fundne løsning er en passende foranstaltning og svarer til andre tidligere og nuværende fravigelser.
               
            
            
               4.VIRKNINGER FOR BUDGETTET
            
            
               
                  Forslaget har ingen negative konsekvenser for EU-budgettet.
               
            
            
               5.ANDRE FORHOLD
            
            
               
                  Forslaget indeholder en udløbsklausul i form af en frist fastsat til den 31. december 2020.
               
            
         
         
            
               
                  Såfremt Estland påtænker endnu en forlængelse af fravigelsesforanstaltningen ud over 2020, bør der sammen med anmodningen om forlængelse indgives en rapport til Kommissionen, der omfatter en redegørelse for den procentuelle begrænsning, senest den 31. marts 2020.
               
            
            
               2017/0188 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2014/797/EU om tilladelse til Republikken Estland til at anvende en foranstaltning, der fraviger artikel 26, stk. 1, litra a), og artikel 168 og 168a i direktiv 2006/112/EF om det fælles merværdiafgiftssystem 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  3
               , særlig artikel 395, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Artikel 168 og 168a i direktiv 2006/112/EF fastsætter, at en afgiftspligtig person har ret til at fradrage moms på levering af varer og ydelser, som vedkommende har modtaget til anvendelse i forbindelse med sine afgiftspligtige transaktioner. Artikel 26, stk. 1, litra a), i samme direktiv indeholder et krav om at føre momsregnskab, når et erhvervsaktiv af den afgiftspligtige person eller dennes personale anvendes til privat brug eller, mere generelt, anden brug end erhvervsbrug.
            
            
               (2)Rådets gennemførelsesafgørelse 2014/797/EU
                  4
                gav Estland tilladelse til at begrænse fradragsretten ved erhvervelse, leasing, erhvervelse inden for Fællesskabet og indførsel af visse personbiler og til at fritage den afgiftspligtige person for at føre momsregnskab for den ikkeerhvervsmæssige brug af køretøjer, der er omfattet af begrænsningen.
            
            
               (3)Ved brev registreret i Kommissionen den 18. april 2017 anmodede Estland om fortsat tilladelse til at anvende særlige foranstaltninger i forbindelse med erhvervelse, leasing, erhvervelse inden for Fællesskabet og indførsel af visse personbiler, som fraviger bestemmelserne i direktiv 2006/112/EF om en afgiftspligtig persons ret til at fradrage moms betalt på køb af varer og ydelser og bestemmelserne om beskatning af erhvervsaktiver anvendt til ikkeerhvervsmæssige formål.
            
            
               (4)I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 14. juni 2017 de øvrige medlemsstater om Estlands anmodning. Ved brev af 15. juni 2017 underrettede Kommissionen Estland om, at den var i besiddelse af alle de oplysninger, som den fandt nødvendige for at kunne vurdere anmodningen.
            
            
               (5)I overensstemmelse med artikel 6, stk. 2, i gennemførelsesafgørelse 2014/797/EU indsendte Estland sammen med anmodningen om forlængelse en rapport til Kommissionen om anvendelsen af nævnte gennemførelsesafgørelse, herunder en redegørelse for den procentuelle begrænsning af fradragsretten. På grundlag af de foreliggende oplysninger anfører Estland, at en sats på 50 % fortsat er berettiget og hensigtsmæssig. 
            
            
               (6)Forlængelsen af disse fravigelsesforanstaltninger bør gøres tidsbegrænsede, så der kan foretages en vurdering af deres virkninger og af procentsatsens hensigtsmæssighed. Estland bør derfor gives tilladelse til fortsat at anvende denne foranstaltning for en begrænset periode indtil den 31. december 2020.
            
            
               (7)Såfremt Estland mener, at det er nødvendigt at forlænge tilladelsen ud over 2020, bør der sammen med anmodningen om forlængelse indgives en rapport til Kommissionen, der omfatter en redegørelse for anvendelsen af den procentuelle begrænsning, senest den 31. marts 2020.
            
            
               (8)Fravigelsen vil kun i ubetydelig grad påvirke de samlede indtægter fra afgifter, der opkræves ved det endelige forbrug, og får ingen negative indvirkninger på Unionens egne indtægter hidrørende fra moms.
            
            
               (9)Gennemførelsesafgørelse 2014/797/EU bør derfor ændres i overensstemmelse hermed —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Artikel 6 i gennemførelsesafgørelse 2014/797/EU affattes således:
            
            
            
               "Artikel 6
            
            
               1. 
                     Denne afgørelse udløber den 31. december 2020. 
            
            
               2. 
                     En eventuel anmodning om forlængelse af fravigelsen fastsat i denne afgørelse skal indgives til Kommissionen senest den 31. marts 2020 og skal ledsages af en rapport, som indeholder en redegørelse for anvendelsen af den procentsats, der er fastsat i artikel 1."
            
            
            
               Artikel 2
            
            
               Denne afgørelse anvendes fra den 1. januar 2018. 
            
            
               Artikel 3
            
            
               Denne afgørelse er rettet til Republikken Estland.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
               
               
                     Formand
               
            
         
         
            
                  
                     (1)
                  Rådets gennemførelsesafgørelse 2014/797/EU af 7. november 2014 om tilladelse til Republikken Estland til at anvende en foranstaltning, der fraviger artikel 26, stk. 1, litra a), og artikel 168 og 168a i direktiv 2006/112/EF om det fælles merværdiafgiftssystem (EUT L 330 af 15.11.2014, s. 48).
               
               
                  
                     (2)
                  KOM(2004) 728 endelig – Forslag til Rådets direktiv om ændring af direktiv 77/388/EØF med henblik på at forenkle de momsmæssige forpligtelser (EUT C 24 af 29.1.2005, s. 10), trukket tilbage d. 21. maj 2014 (EUT C 153 af 21.5.2014, s. 3). 
               
               
                  
                     (3)
                  EUT L 347 af 11.12.2006, s. 1. 
               
               
                  
                     (4)
                  Rådets gennemførelsesafgørelse 2014/797/EU af 7. november 2014 om tilladelse til Republikken Estland til at anvende en foranstaltning, der fraviger artikel 26, stk. 1, litra a), og artikel 168 og 168a i direktiv 2006/112/EF om det fælles merværdiafgiftssystem (EUT L 330 af 15.11.2014, s. 48).